प्रकाशित Mon, 07, 2017 पर 10:16 | स्रोत : Moneycontrol.com
ग्लोबल मार्केट में सोने का दाम दो हफ्ते के निचले स्तर पर आ गया है। कॉमैक्स पर सोने में करीब 1260 डॉलर के स्तर पर कारोबार हो रहा है। अमेरिका में नॉन फार्म पेरोल उम्मीद से ज्यादा आया है। जुलाई में वहां 2 लाख से ज्यादा लोगों को रोजगार मिला। ऐसे में माना ये जा रहा है कि फेडरल रिजर्व बॉन्ड पोर्टफोलियो में कटौती करने का एलान कर सकता है। इस बीच एसपीडीआर गोल्ड की होल्डिंग में भी गिरावट आई है और पिछले महीने ये करीब 7 फीसदी गिर चुकी है। वहीं ऊंची कीमतों पर मांग में कमी से घरेलू बाजार में सोने पर डिस्काउंट का स्तर पिछले 10 महीने के ऊपरी स्तर पर चला गया है। इस बीच कच्चे तेल में 9 हफ्ते के ऊपरी स्तर से कुछ दबाव दिख रहा है। हालांकि इसके बावजूद ब्रेंट का दाम 52 डॉलर के ऊपर है। दरअसल अमेरिका में उत्पादन घटने के अनुमान से कीमतों को सपोर्ट मिला है।
इस बीच सीएनबीसी-आवाज़ की खबर का बड़ा असर दिखा है। केंद्र सरकार ने अरहर के इंपोर्ट पर रोक लगा दी है। दरअसल 10 फीसदी ड्यूटी के बावजूद अरहर का इंपोर्ट हो रहा था और इसकी कीमतें एमएसपी से करीब 1500 रुपये नीचे चल रही थी। ग्लोबल मार्केट में अरहर भारत के मुकाबले काफी सास्ती है, ऐसे में विदेशी अरहर घरेलू बाजार में डंप हो रही थी जिससे किसानों को भारी नुकसान हो रहा था। लिहाजा सरकार को ये कदम उठाना पड़ा है। वैसे आज डॉलर के मुकाबले रुपये में हल्की कमजोरी है। 1 डॉलर की कीमत 63.70 रुपये के पास है।
फिलहाल एमसीएक्स पर सोना सपाट होकर 28300 रुपये के आसपास कारोबार कर रहा है। चांदी 0.2 फीसदी की गिरावट के साथ 38190 रुपये पर कारोबार कर रही है। फिलहाल एमसीएक्स पर कच्चा तेल सपाट होकर 3150 रुपये पर कारोबार कर रहा है। नैचुरल गैस 0.1 फीसदी की मामूली बढ़त के साथ 178.3 रुपये पर कारोबार कर रहा है।
मेटल्स में एल्युमीनियम को छोड़ सभी मेटल में गिरावट देखने को मिल रही है। फिलहाल एमसीएक्स पर एल्युमीनियम 0.7 फीसदी बढ़कर 122 रुपये पर कारोबार कर रहा है। कॉपर 0.3 फीसदी की कमजोरी के साथ 405.4 रुपये पर कारोबार कर रहा है। निकेल 0.5 फीसदी की गिरावट के साथ 656 रुपये पर कारोबार कर रहा है। लेड 0.3 फीसदी गिरकर 149.25 रुपये पर कारोबार कर रहा है। जिंक 0.3 फीसदी गिरकर 178.6 रुपये पर आ गया है।
एग्री कमोडिटी में एनसीडीईएक्स पर जीरे का अगस्त वायदा 0.25 फीसदी गिरकर 19365 रुपये पर कारोबार कर रहा है। ग्वार सीड का अक्टूबर वायदा 0.1 फीसदी की मामूली बढ़त के साथ 3735 रुपये पर कारोबार कर रहा है। सरसों का अगस्त वायदा भी 0.1 फीसदी की मामूली बढ़त के साथ 3650 रुपये के आसपास कारोबार कर रहा है।
चांदी एमसीएक्स (सितंबर वायदा) : खरीदें - 37150, स्टॉपलॉस - 36800 और लक्ष्य - 37700
कच्चा तेल एमसीएक्स (अगस्त वायदा) : बेचें - 3170, स्टॉपलॉस - 3210 और लक्ष्य - 3040
जीरा एनसीडीईएक्स (अगस्त वायदा) : खरीदें - 19180-19230, स्टॉपलॉस - 19000 और लक्ष्य - 19600-19700
ग्वार सीड एनसीडीईएक्स (अक्टूबर वायदा) : खरीदें - 3670-3680, स्टॉपलॉस - 3620 और लक्ष्य - 3780-3790
सरसों एनसीडीईएक्स (अगस्त वायदा) : बेचें - 3670-3680, स्टॉपलॉस - 3730 और लक्ष्य - 3620-3610